หุ้นไทยพักฐานปิดลบ3.66จุด
หุ้นภาคเช้า 8 ต.ค.ปิดที่ ที่ 1,307.69 จุด ลดลง 3.66 จุด มูลค่าการซื้อขาย 18,484.58 ล้านบาท
8 ต.ค. 2555

หุ้นภาคเช้า 8 ต.ค.ปิดที่ ที่ 1,307.69 จุด ลดลง 3.66 จุด มูลค่าการซื้อขาย 18,484.58 ล้านบาท 




ดัชนีตลาดหลักทรัพย์แห่งประเทศไทย วันที่ 8 ต.ค. ดิ่งลงตั้งแต่เปิดตลาดลงไปลึกถึง 1,300.51 จุด จากนั้นมีแรงซื้อเข้ามาทำให้ดัชนีกระเตื้องขึ้นมาจนกระทั่งปิดตลาดภาคเช้าที่ 1,307.69 จุด ลดลง 3.66 จุด หรือ 0.28% มูลค่าการซื้อขาย 18,484.58 ล้านบาท 
บริษัทหลักทรัพย์ (บล.) ฟินันเซีย ไซรัส ระบุว่า ดัชนีหุ้นไทยวันนี้มีโอกาสแกว่งพักตัวลงได้ แต่คาดว่ากรอบการลงยังจำกัด และยังมีโอกาสที่จะแกว่งขึ้นไปหาระดับดัชนีเป้าหมายปีนี้ที่ 1,350 จุดได้ 
นอกจากนี้ บล.ฟินันเซีย ไซรัส ยังประเมินว่า กรณีนักวิชาการอิสระเตรียมยื่นศาลระงับประมูล 3G ในวันพุธนี้ ส่งผลลบและฉุดราคาหุ้นกลุ่ม 3G ได้แก่ ADVANC, DTAC และ INTUCH แต่ไม่แนะนำให้นักลงทุนเข้าเก็งกำไร ยกเว้นนักลงทุนที่มีต้นทุนต่ำสามารถถือรับปันผลได้
ขณะที่ บล.ไอร่า ประเมินว่า ดัชนีจะมีความผันผวน เพราะแม้ว่าตัวเลขการจ้างงานของสหรัฐฯ ที่ออกมาแข็งแกร่งและดีกว่าคาดจะเป็นปัจจัยบวก แต่ยังมีประเด็นวิกฤตหนี้ยุโรปที่ต้องติดตาม รวมทั้งความกังวลเรื่องการชะลอตัวของเศรษฐกิจโลก
มูลค่าซื้อขาย 5 อันดับหลักทรัพย์ CIMBT มูลค่า 755 ล้านบาท ปิดที่ 2.80 บาท +0.40 บาท หรือ +16.67% BTS มูลค่า 682 ล้านบาท ปิดที่ 5.95 บาท +0.10 บาท หรือ+1.71% INTUCH มูลค่า 628 ล้านบาท ปิดที่ 64.50 บาท -1.25 บาท หรือ -1.90% BGH มูลค่า 619 ล้านบาท ปิดที่ 113.00 บาท +4.50 บาท หรือ +4.15% TRUE มูลค่า 579 ล้านบาท ปิดที่ 5.65 บาท +0.15 บาท หรือ +2.73%